Document ID: /roh_data/filtered/fineweb-2-filterrobots_roh.jsonl.gz/11072

Braida Pinggera lavura dapi 12 onns tar la Viafier Retica, actualmain en Engiadina Bassa. Là nua chella ha gia fatg lemprendissadi, sa sentia la Sentinra simplamain bain. La figlia da purs è colliada ferm cun sia famiglia ed ama sia patria. Quella giauda ella er faschond differents sports ora en la natira.
En la vegliadetgna da 22 onns è sa sviluppà tar la dunna sportiva in disturbi da nutriment, luschenumnà «Binge Eating Disorder
«Ti has attatgas nua che ti mangias senza fin. Ti na sas betg pli cura che ti has fom u cura che ti has avunda.»
Suenter avair fatg pliras terapias senza success, è ella sa decidida da soccupar sezza dal disturbi. Quel ha ella entant superà ed ha instradà silsuenter ina scolaziun da trais onns sco cussegliadra e terapeuta da nutriment.
«Pir cura che jau era propi or dal disturbi, hai jau empermess a mai sez da vulair gidar a persunas che èn en la medema situaziun sco che jau era.»
Dapi quest onn lavura Braida Pinggera cun in pensum da 70% tar la Viafier Retica. Daspera ha ella inatgna pratica en Engiadina Bassa chella maina ensemen cun inamia che porscha tractaments dipnosa.